section_heading: Uzroci
paragraph_text: Krtost mogu prouzročiti algoritmi koji ne rade kako treba za potpuni raspon unesenih podataka. Dobar primjer je algoritam koji dopušta mogućnost da se može pojaviti dijeljenje nulom ili jednadžbu poravnavanja krivulje koju se rabi radi ekstrapolacije izvan raspona podataka za koje je izračunata. Drugi uzrok krtosti je uporaba podatkovnih struktura koje ograničavaju vrijednosti. Ovo je bio najčešći slučaj krajem 1990-ih kad se shvatilo da njihov softver može promijeniti samo dvije znamenke; sve je to dovelo do iznenadna ažuriranja ogromnih količina krta softvera prije 2000. godine. Drugi, češći oblik krtosti je grafičko korisničko sučelje koje pravi netočne pretpostavke. Primjerice, korisnik može raditi na zaslonu niske razlučivosti, a softver otvara prozor znatno veći od zaslona, tako da korisnik ne vidi cijelu sliku. Još jedan česti problem je kad korisnik rabi šemu boja koja nije ista kao početna (defaultna), što za ima posljedicu da je tekst iste boje kao pozadina. Sličan slučaj je ako korisnik rabi font koji je drukčiji od defaultnog, pa se događa da tekst ne može stati u predviđeni prostor i na kraju su naredbe "odsječene".